Siegfried Jerusalem

Siegfried Jerusalem (født 17. april 1940) er en tysk operasanger (tenor), nært assosiert med Richard Wagners heldentenor-roller. Han har fremført Siegfried, Siegmund, Lohengrin, Parsifal og Tristan til stor anerkjennelse. Siden 1990-tallet har han fokusert på lieder, spesielt de av Strauss, Mahler og Schumann.
Jerusalem ble født i Oberhausen, og studerte piano, fiolin og fagott ved Folkwangschule i Essen. Han begynte sin karriere som fagottist, engasjert i Hof i 1961 og de neste ti årene i Reutlingen: fra 1971–77 var han tilknyttet Radio-Sinfonieorchester Stuttgart des SWR. I 1971 begynte han også å ta sangtimer med Hertha Kalcher fra Stuttgart. I 1975, da han skulle opptre i orkesteret til en TV-produksjon av Der Zigeunerbaron, steppet han inn for tenoren Franco Bonisolli i siste øyeblikk.
Fra nå av gjorde Jerusalem sang til karrieren. Hans første store rolle var Lohengrin i 1976, en rolle som han snart dukket opp som i Darmstadt, Aachen, Hamburg, og på Zürich-festivalen, og senere i München og New York Metropolitan. Han fulgte dette med Max i Jegerbruden i Stuttgart. Hans Bayreuth-karriere startet i 1977, hvor han i 1981 hadde fremført Froh (Rhingullet), den unge sjømannen (Tristan und Isolde) og deretter Lohengrin, Parsifal og Walter von Stolzing (Mestersangerne fra Nürnberg).
Hans Parsifal ble også hørt i Wien på den tiden, og hans Siegmund (Valkyrien) (med Jessye Norman, Theo Adam og Yvonne Minton) i Dresden (1981). I tillegg til sceneopptredener ga han forskjellige konsertforestillinger som Dresden-Valkyrien eller Roma-Lohengrin, som ble kringkastet internasjonalt. Fra 1978 ble han fast medlem av den tyske operaen i Berlin, og hadde fast kontrakt med selskapene i Stuttgart, Zürich, München og Wien, i tillegg til at han gjorde internasjonale gjesteopptredener.Hans Bayreuth-karriere fortsatte med Siegfried i 1988 (Siegfried) og 1989 (Götterdämmerung). I 1990 dukket han opp ved Metropolitan Opera med James Levine, og sang både Siegfried, så vel som den vanskelige rollen som Loge. Produksjonen ble sendt på TV, og er tilgjengelig på DVD. I 1992 ble hans Bayreuth-Siegfried tatt opp på video igjen. Under denne forestillingen sang Jerusalem med Graham Clark, Anne Evans og John Tomlinson, og i 1993 debuterte han som Tristan under Bayreuth-festivalen, og tok rollen til de fleste av de største operahusene i Europa.


== Priser ==
Den 9. oktober 1997 ble han overrakt Forbundsrepublikken Tysklands fortjenstorden. Hans siste opptreden i Bayreuth var i 1999 som Tristan. For tiden underviser han i musikk i Nürnberg.


== Innspillinger (utvalg) ==
Beethoven: Fidelio / Masur
J. Strauss d.y.: Der Zigeunerbaron / Brendel
Korngold: Violanta / Janowski
Lehár: Das Land Des Lächelns / Boskovsky
Liszt: Faust-Sinfonie, Dante-Sinfonie / Solti
Mahler: Das Lied von der Erde / Levine
Mozart: Trylefløyten / Haitink
Smetana: Den solgte brud / Fischer (DVD)
Strauss: Elektra / Giuseppe Sinopoli
Strauss: Orkestersanger / Masur
Wagner: Rhingullet / Boulez (DVD Bayreuth)
Wagner: Nibelungenringen / Barenboim (DVD Bayreuth)
Wagner: Nibelungenringen / Bernard Haitink
Wagner: Nibelungenringen/ Levine, Metropolitan Opera (DVD Met)
Wagner: Mestersangerne fra Nürnberg / Stein (DVD Bayreuth)
Wagner: Lohengrin / Claudio Abbado
Wagner: Valkyrien / Janowski
Wagner: Parsifal / Barenboim, Berliner Philharmoniker
Wagner: Parsifal / Levine (DVD Met)
Wagner: Parsifal / Jerusalem, Randova, Stein (DVD Bayreuth)
Wagner: Tristan und Isolde / Barenboim
Wagner: Tristan und Isolde /Barenboim (DVD Bayreuth)


== Referanser ==


== Eksterne lenker ==
(en) Siegfried Jerusalem på Internet Movie Database 
(en) Siegfried Jerusalem hos The Movie Database 
(en) Siegfried Jerusalem på Discogs 
(en) Siegfried Jerusalem på MusicBrainz 
(en) Siegfried Jerusalem på AllMusic 
(de) Siegfried Jerusalem i Bayerisches Musiker Lexikon Online (BMLO)
Intervju med Siegfried Jerusalem på 61-årsdagen